Az X-Faktorból elsőként esett ki itthon! Külföldön hatalmas sztár lett belőle - Hazai sztár | Femina
Az X-Faktorból elsőként esett ki itthon! Külföldön hatalmas sztár lett belőle
Magyar tehetségek, akik külföldön lettek igazán sztárok.
Gyurcsík Tibi a magyar X-Faktor második szériájában tűnt fel, és bár bejutott a legjobb 12 produkció közé, végül az első élő show után távoznia kellett műsorból. 2014-ben azonban a tehetségkutató szlovák verziójában egészen a döntőig menetelt, és meg sem állt a harmadik helyig.
Patai Anna 2010-ben, mindössze 11 esztendősen mutatta meg magát az országnak a TV2-n, a Megasztár 5-ben, és a hatodik adásban könnyeivel küszködve búcsúzott a versenytől. 2014-ben aztán elindult egy Japánban rendezett tehetségkutatón, ahol második helyezést ért el. A japán közönség pedig valósággal megőrült érte!
A Szűcs Zoltán által alapított Attraction formáció 2007-ben a Csillag Születik színpadán tűnt fel, de ott az énekesek mellett nem termett babér számukra, már a második fordulóban búcsúztak. Öt esztendővel később azonban az egész világ felfigyelt rájuk, amikor megnyerték Nagy-Britannia legismertebb tehetségkutatóját, a Britain's Got Talentet.
Az utóbbi időben a 2008-as Megasztár győztese, Király Viktor hívta fel magára a figyelmet azzal, hogy elindult az amerikai Voice-ban, ahol mind a négy zsűritagot, köztük Gwen Stefanit és Adam Levine-t sikerült hamar lenyűgöznie. A döntőbe végül nem került be, de producerek és lemezkiadók felfigyeltek rá.